**REPUBLIKA HRVATSKA**

**OSJEČKO-BARANJSKA ŽUPANIJA**

**G R A D O S I J E K**

**GRADSKO VIJEĆE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# PRIJEDLOG PRAVILNIKA O IZMJENI

# PRAVILNIKA O NAČINU UREĐENJA TERASA

**ZA PRUŽANJE UGOSTITELJSKIH USLUGA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Osijek, ožujak 2024.**

 Materijal pripremio:

Upravni odjel za prostorno uređenje, graditeljstvo i zaštitu okoliša

# PRIJEDLOG PRAVILNIKA O IZMJENI PRAVILNIKA

**O NAČINU UREĐENJA TERASA**

**ZA PRUŽANJE UGOSTITELJSKIH USLUGA**

#### O b r a z l o ž e nj e

PRAVNI TEMELJ

Člankom 64. stavkom 1. Odluke o komunalnom redu (Službeni glasnik Grada Osijeka 10/23) propisano je da će se izgled suncobrana i tendi, te način uređenja po zonama i lokacijama terasa za pružanje ugostiteljskih usluga na području Osijeka, urediti posebnim aktom koji donosi Gradsko vijeće.

Člankom 19. točkom 2. Statuta Grada Osijeka (Službeni glasnik Grada Osijeka 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst), propisano je da Gradsko vijeće donosi opće i druge akte kojima uređuje pitanja iz samoupravnog djelovanja Grada Osijeka.

RAZLOZI UPUĆIVANJA PRIJEDLOGA, OCJENA STANJA, OSNOVNA PITANJA KOJA TREBA UTVRDITI I SVRHA KOJA SE ŽELI POSTIĆI UREĐIVANJEM ODNOSA NA PREDLOŽENI NAČIN

 Odlukom o komunalnom redu (Službeni glasnik Grada Osijeka 10/23)/ u daljnjem tekstu: Odluka/, člankom 62. Odluke propisano je da se površine javne namjene mogu koristiti i za postavljanje i organiziranje terasa za pružanje ugostiteljskih usluga (u daljnjem tekstu: terasa). Člankom 63. Odluke propisano je da opremu za pružanje ugostiteljskih usluga čine stolovi, stolice, sjedalice za stolice, suncobrani, stalci za suncobrane, tende, posude za cvijeće, žardinijere, montažno – demontažne podloge, ograde, televizijski ekrani, grijalice za grijanje terasa, mobilni uređaji za ventiliranje terasa, reklame i ledenice za prodaju sladoleda. Člankom 64. Odluke propisano je da se izgled suncobrana i tendi, te način uređenja po zonama i lokacijama terasa za pružanje ugostiteljskih usluga na području Grada Osijeka urediti posebnim aktom koji donosi Gradsko vijeće.

 Gradsko vijeća Grad Osijeka na 18. sjednici održanoj 28. rujna 2023. donijelo je Pravilnik o načinu uređenja terasa za pružanje ugostiteljskih usluga (Službeni glasnik Grada Osijeka br. 13/23):/u daljnjem tekstu: Pravilnik/, a sve u svrhu stvaranjem prepoznatljivog vizualnog identiteta kroz unificiranje terasa ugostiteljskih objekata. Pravilnikom su utvrđene zone prema načinu uređenja terasa:

 - Zona 0 - povijesna jezgra Tvrđe, Trg Ante Starčevića, Trg pape Ivana Pavla II., Kapucinska i Županijska ulica

 - Zona 1 - omeđena je na sjeveru Dravom, na zapadu Dubrovačkom ulicom, na istoku Trpimirovom i na jugu željezničkom prugom od značaja za regionalni promet (oznake R202) te Trgom bana Josipa Jelačića

 - Zona 2 - sve što nije obuhvaćenom Zonom 0 i Zonom 1.

 Sukladno Pravilniku u Zoni 0 dozvoljena oprema terasa su stolovi, stolice, sjedalice za stolice, suncobrani, stalci za suncobrane, tende, grijalice za grijanje terase, mobilni uređaji za ventiliranje terasa. Pravilnikom je propisano oblikovanje suncobrana i tendi na način da boja platna za zasjenu mora biti krem boje - RAL 9001 (u daljnjem tekstu: krem boja). Nije dozvoljeno isticanje naziva ugostiteljskog objekta na preklopu suncobrana niti na suncobranu. Dozvoljeno je isticanje naziva ugostiteljskog objekta na preklopu tendi isključivo slovima u crnoj boji. Sjedalice za stolice moraju biti krem boje. Na sjedalicama za stolice dozvoljeno je isticanje naziva ugostiteljskog objekta slovima u crnoj boji. Stolovi i stolice moraju biti u crnoj boji. Materijali za oglašavanje svih sadržaja su zabranjeni.

 Pravilnik propisuje da u Zoni 1 je dozvoljena oprema terasa stolovi, stolice, sjedalice za stolice, suncobrani, stalci za suncobrane, tende, posude za cvijeće, montažno – demontažna podloga ako je nužna, ograde ako su nužne iz sigurnosnih razloga, grijalice za grijanje terasa, mobilni uređaji za ventiliranje terasa, televizijski ekrani i ledenice za prodaju sladoleda. Za oblikovanje suncobrana i tendi dozvoljena boja platna za zasjenu može biti krem boje ili crne boje. Dozvoljeno je isticanje naziva ugostiteljskog objekta i/ili reklama na preklopu suncobrana ili tendi u krem boji ili crnoj boji, kontrastno u odnosu na boju platna za zasjenu. Sjedalice za stolice mogu biti u krem boji ili u crnoj boji. Na sjedalicama za stolice dozvoljeno je isticanje naziva ugostiteljskog objekta i/ili reklama slovima u kontrastnoj boji u odnosu na boju sjedalica za stolice (krem boje ili u crnoj boji). Stolovi ili stolice moraju biti u krem boji ili crnoj boji. Materijali za oglašavanje svih sadržaja su zabranjeni.

 Nadalje, Pravilnik propisuje da u Zoni 2 dozvoljena oprema za terasa su stolovi, stolice, sjedalice za stolice, suncobrani, stalci za suncobrane, tende, posude za cvijeće, žardinjere, montažno – demontažne podloge, ograde, televizijski ekrani, grijalice za grijanje terase, mobilni uređaji za ventiliranje terase, reklame, ledenice za prodaju sladoleda i spremnici za odlaganje posuđa i/ili reciklažnog restoranskog otpada.

 Kako je Pravilnikom propisana specifičan način uređenja terasa za pružanje ugostiteljskih usluga koji je ugostiteljima stvorio financijsko opterećenje, budući da Grad Osijek ustraje na poboljšanju vizualnog identiteta kroz unificiranje terasa za pružanje ugostiteljskih usluga, kako bi se smanjilo financijsko opterećenje za ugostitelje Grad Osijek će poduzeti određene mjere u svrhu sufinanciranja nabave dijela opreme za terase za pružanje ugostiteljskih usluga te će se ovom izmjenom prolongirati rok za prilagodbe iz članka 9. stavka 1. Pravilnika do 1. travnja 2025.

 Donošenjem Pravilnika o izmjeni Pravilnika o načinu uređenja terasa za pružanje ugostiteljskih usluga ujednačio bi se izgled terasa na području Osijeka te bi se spriječilo proizvoljno određivanje opreme terasa, boje opreme i drugo. Samim tim grad bi dobio ljepšu vizuru kako za građane tako i za posjetitelje.

Nacrt Pravilnika o izmjeni Pravilnika o načinu uređenja terasa za pružanje ugostiteljskih usluga stavljen je na savjetovanje sa zainteresiranom javnošću u razdoblju od 29. ožujka 2024. do 28. travnja 2024. U vrijeme savjetovanja pristigle su primjedbe koje su uputili Udruga ugostitelja Grada Osijeka (96 članova) i Strukovna grupa ugostiteljskih djelatnosti HGK Županijske komore Osijek (189 članica HGK, čija je osnovna djelatnost I 56 – Djelatnost pripreme i usluživanja hrane + 24 članice iz djelatnosti I 551 - Hoteli i sličan smještaj, koji imaju sjedište na području grada Osijeka, 13 članica koje dobrovoljno plaćanju članarinu Hrvatskoj gospodarskoj komori). Pristigle primjedbe nisu prihvaćene. Izvješće o provedenom savjetovanju s javnošću sastavni je dio materijala.

PROCJENA SREDSTAVA POTREBNIH ZA PROVEDBU I NAČIN NJIHOVA OSIGURANJA

 Za donošenje Pravilnika o načinu uređenja terasa za pružanje ugostiteljskih usluga nije potrebno osigurati financijska sredstva iz Proračuna Grada Osijeka.

Temeljem članka 34. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 12/17, 2/18, 2/20, 3/20, 4/21 i 5/21-pročišćeni tekst) Gradonačelnik Grada Osijeka \_\_\_\_\_\_\_\_\_\_\_\_, donosi

**Z A K L J U Č A K**

**o utvrđivanju Prijedloga Pravilnika o izmjeni Pravilnika o načinu uređenja terasa**

**za pružanje ugostiteljskih usluga**

I.

 Utvrđuje se Prijedlog Pravilnika o izmjeni Pravilnika o načinu uređenja terasa za pružanje ugostiteljskih usluga na razmatranje i donošenje.

II.

 Potrebna stručna obrazloženja na sjednici Gradskog vijeća dat će Nataša Bošnjak, dipl., ing. arh., pročelnica Upravnog odjela za prostorno uređenje, graditeljstvo i zaštitu okoliša.

KLASA: 024-03/23-01/9

URBROJ: 2158-1-

Osijek, 2024.

 GRADONAČELNIK

 Ivan Radić, mag. oec.

Na temelju članka 19. točke 2. Statuta Grada Osijeka (Službeni glasnik Grada Osijeka 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst) i članka 64. stavka 1. Odluke o komunalnom redu (Službeni glasnik Grada Osijeka 10/23) Gradsko vijeće Grada Osijeka na \_\_\_\_ sjednici\_\_\_\_\_\_\_\_ 2024. donijelo je

**P R A V I L N I K**

**o izmjeni Pravilnika o načinu uređenja terasa za pružanje ugostiteljskih usluga**

Članak 1.

 U Pravilniku o načinu uređenja terasa za pružanje ugostiteljskih usluga (Službeni glasnik Grada Osijeka br. 13/23) u članku 9. stavku 1. riječi „u roku 6 mjeseci od dana stupanja na snagu ovog pravilnika“ zamjenjuju se riječima „do 1. travnja 2025.“.

Članak 2.

 Ovaj pravilnik stupa na snagu osmog dana od dana objave u Službenom glasniku Grada Osijeka.

KLASA: 024-03/23-01/9

URBROJ: 2158-1-

Osijek, 2024.

 PREDSJEDNIK

 GRADSKOG VIJEĆA

 prof. dr. sc. Tihomir Florijančić